open-index/open-wikipedia-markdown huggingface dataset:
Թոմաս Չիպենդեյլ

**Թոմաս Չիպենդեյլ** (, ), ռոկոկո և վաղ կլասիցիզմի ժամանակաշրջանի անգլիական կահույքի արվեստի խոշորագույն վարպետ։ Վարպետի՝ կարմիր ծառից պատրաստած կահույքն առանձնանում էր ձևերի ռացիոնալությամբ, առարկայի կառուցվածքի պարզությամբ և ձևավորման նրբագեղությամբ։

## Կենսագրություն
Կարմրափայտագործի որդին՝ Չիպենդեյլը, ևս նախընտրում էր աշխատել կարմիր փայտի հետ (ողորկված և չներկված)։ 1752 թվականին նա Լոնդոնում բացում է սեփական արհեստանոցը, մոտավորապես 20 աշխատող է վարձում և սկսում է կատարելագործել կահույքի արդեն առկա ձևերը՝ ընդգծելով նրանց կառուցվածքները և գործառույթները տարատեսակ ժապավենային զարդաքանդակներով։ Նա նաև չի հեռանում չինական և գոթական մոտիվներից։

1754 թվականին թողարկվում է Չիպենդեյլի դասական աշխատությունը, որը կրում է «Ազնվականի և կարմրափայտագործի ուղեցույց» անվանումը (անգլ. *Gentleman and Cabinet Maker’s Director*), որտեղ ներկայացված են 200 պղնձե խոյակներ, ավելի քան 375 կտոր կահույքի պատկերներ։ Գիրքը թողարկվել է ևս երկու անգամ՝ 1759 և 1762 թվականներին։

1760-ական թվականներին Ռոբերտ Ադամի ազդեցությամբ՝ Թոմասն անցնում է առավել ֆունկցիոնալ ձևերի, որոնք առանձնանում էին կլասիցիզմի էսթետիկայի ազդեցությամբ, մասնավորապես՝ մշակում է ներսույթներ և կահավորում է Լիդսի մոտ գտնվող Հարվուդի պալատը։ Կյանքի վերջում դադարում է գործեր կատարելուց՝ փոխանցելով արհեստանոցի կառավարումը իր անունը կրող որդուն։

## Չիպենդեյլի հիշատակ
* Համաձայն քաղաքային առասպելի՝ Դիսնեյի «Չիպ և Դեյլ» մուլտֆիլմի հերոսների անունները ծնվել են հենց Թոմաս Չիպենդեյլի ազգանունից։ Անգլերեն մուլտսերիալի անունը հնչում է «Չիպ էնդ Դեյլ»։
* Թոմաս Չիպենդեյլի պատվին է անվանվել ''Rosa'' 'Chippendale' վարդի տեսակը։


File:Chippendale chair.jpg|Չիպենդեյլի ոչ թանկ «գոթական» աթոռը
File:A Bureau From Chippendale's Director.jpg|Նախագիծը «Ուղեցույցից»
File:Chippendale Desk.jpg|Չիպենդեյլյան սենյակը տնային աշխատանքները կատարելու համար


## Ծանոթագրություններ

## Գրականություն
* *Раппе Т. В.* Западноевропейское прикладное искусство XVI—XVIII веков (West European applied arts in the 16th-18th centuries): из собрания Эрмитажа. — СПб., Славия, 1996. С. 142
* *Раппе Т. В.* Мебель Томаса Чиппендейла // Декоративное искусство СССР, № 2, 1980. С. 34

## Արտաքին հղումներ
* Թ. Չիպենդեյլ «Ազնվականի և կարմրափայտագործի ուղեցույց» — տեքստը և ձևավորումը օնլայն
* Չիպենդեյլյան միության կայք 

Կատեգորիա:Բրիտանացի գործարարներ
Կատեգորիա:Կահույքի դիզայներներ
Կատեգորիա:Բրիտանացի արվեստագետներ
Կատեգորիա:Տուբերկուլոզից մահացածներ
Կատեգորիա:Բրիտանացի ճարտարապետներ
Գեորգի Աբաջիև

**Գեորգի Աբաջիև** (, ), մակեդոնացի արձակագիր, լրագրող։

Առաջին համաշխարհային պատերազմի տարիներին ծնողները գաղթել են Բուլղարիա։ Սովորել է Սոֆիայի համալսարանում։ 1930-40-ական թվականներին ակտիվ մասնակցություն է ունեցել մակեդոնացի էմիգրանտների առաջադեմ շարժմանը, եղել է «Մակեդոնյան լուրեր» թերթի խմբագիրը (1935-1937) և Սոֆիայում մակեդոնական խմբակի հիմնադիրներից մեկը (1938-1941)։ Աշխատակցել է բուլղարական մի շարք առաջադիմական ամսագրերի։	Երկրորդ համաշխարհային պատերազմի տարիներին ընդհատակյա աշխատանք է տարել ընդդեմ ֆաշիստների։ 1948 թվականին վերադառնալով Հարավսլավիա՝ աշխատանքի է անցել Սկոպյեում։

Լույս են տեսել Աբաջիևի «Աշխատանք և մարդիկ» (1938), «Նոժի հերոսները» (1953), «Վերջին հանդիպում» (1953) պատմվածքների ժողովածուները, «Ավազակների որջը» (1954) և «Անապատ» (1961) վեպերը, այնուհետև՝ պատմվածքների մի շարք ժողովածուներ։ 1972 թվականին լույս է տեսել Աբաջիևի ստեղծագործություն չորսհատորյակը։

## Գեորգի Աբաջիևը հայերեն
* Ծխախոտատուփը։ Մակեդոնական պատմվածք, Ե., «Սովետական գրող», 1979, էջ 10-26։ Թարգմ.՝ Հրաչյա Թամրազյան։

## Ծանոթագրություններ

Կատեգորիա:Մակեդոնացի արձակագիրներ
Կատեգորիա:20-րդ դարի տղամարդ գրողներ
Կատեգորիա:20-րդ դարի պատմվածքագիրներ
Հուբրիս

մինի|Սև կերպարանքով խեցեղեն (մ.թ.ա. 550), որը պատկերում էր Պրոմեթևսը իր պատիժը կրող ՝ սյունակով կապված:
[thumb| [Գյուստավ Դորեյի նկարազարդումը Ջոն Միլթոնի «Կորուսյալ դրախտը» պոեմի համար (1866)։ Լյուցիֆերի հոգևոր անկումը հուբրիսի (մեծամտության) ամենահայտնի օրինակներից մեկն է:]]

**Հուբրիս** (հունարեն՝ ὕβρις, հյուբրիս), Հին Աթենքում բռնության կանխամտածված կիրառում՝ մարդուն նվաստացնելու կամ ստորացնելու համար։ Բառի նշանակությունը ժամանակի ընթացքում փոխվել է։ Այս բառով սկսում են բնորոշել  մարդու կողմից տիեզերական կարգի դեմ կատարված ցանկացած ոտնձգությունը։

Հին Հունաստանում հուբրիսի ամենահայտնի օրինակը դիցաբանական այն պատմվածքն է, երբ Մեյդիասը հարվածում է հռետոր Դեմոսթենեսի դեմքին, երբ վերջինս հանդիսավոր հանդերձանք էր կրում և կատարում էր իր պաշտոնական գործառույթները։ Այս իմաստով հուբրիս բառը կարող էր նաև օգտագործվել բռնաբարությունը բնորոշելու համար։ Հուբրիսը համարվում էր հանցագործություն դեռ Սոլոնի ժամանակներից սկսած (մ.թ.ա 6-րդ դար)։ Պոլիսի քաղաքացիներից յուրաքանչյուրն ազատ էր մեղադրանք առաջադրել իր ցանկացած այլ համաքաղաքացու դեմ, երբ գործը վերաբերվում էր դավաճանությանը կամ անհարգալից վերաբերմունքին։ Ի հակադրություն դրան, սպանության դեպքում մեղադրանքները կարող էին առաջադրվել միայն սպանվածի ընտանիքի անդամներից որևիցե մեկի կողմից։

## Գործածությունը

Հուբրիսի մասին գրում է Արիստոտելը իր Հռետորիկայում (հունարեն՝ Ῥητορικὴ τέχνη).

Հուբրիսը արխայիկ և դասական  հունական մշակույթում ամոթ հասկացության բաղկացուցիչ մասն էր կազմում։ Մարդիկ խուսափում էին դրանից, որպեսզի պատիվ ձեռք բերեին և զերծ մնային անպատվությունից։ Հին անտիկ շրջանում առաջ է գալիս ներքին մեղքի հասկացությունը և հուբրիս հասկացությունը աստիճանաբար դուրս է գալիս կիրառությունից։

Հին հույները ունեին «սխալ» (հունարեն՝ ἁμαρτία, hamartia) հասկացությունը, սակայն չունեին «մեղք»-ի գաղափարը։ Հին հունական պոետներ Հեսիոդոս և Էսքիլես օգտագործում էին «հուբրիս» բառը, որպեսզի բնութագրեին աստվածների կողմից հաստատված կարգի դեմ կատարվող գործողությունները։ Բառի նման օգտագործումը մեր ժամանակներում իմաստավորվում է որպես անբարեպաշտության բնորոշում։

Մերօրյա գրականագետները փորձում են բացահայտել հուբրիսում այն «ողբերգական բացթողումը», որը ուղղորդում էր հին հունական ողբերգությունների հերոսներից շատերին։ Հունական դիցաբանության և պատմության հերոսներին վերլուծելիս տվյալ հասկացությունը կարող է հիմնային դեր խաղալ։ Օրինակ՝ Հերոդոտոսի հույն-պարսկական պատերազմներին նվիրված աշխատության մեջ նկարագրվում է, թե ինչպես է Պարսկաստանի արքա Քսերքսեսը մտրակում ծովը, որը ոչնչացրել էր իր Դարդանելի վրայով կառուցված կամուրջը։ Այաքսը՝ Սոփոկլեսի «Այաքս» ողբերգությունում ասում է Աթենասին, որ չունի նրա աստվածային օգնության կարիքը և հորդորում է նրան օգնել այլ մարտիկներին։ Էդիպը ՝ Սոփոկլեսի «Էդիպ արքան» ողբերգությունում անգիտակցաբար սպանում է  իր  իրական հորը և ամուսնանում իր հարզատ մոր հետ, այդպիսով կատարելով Դելֆիի պատգամախոսի մարգարեությունը։

## Տես նաև
*Դանինգ-Կրյուգերի էֆեկտ
*Հպարտություն
*Մեծության մոլորություն
*Նարցիսիզմ
*Փառամոլություն

## Ծանոթագրություններ

Կատեգորիա:Աստվածներ այբբենական կարգով
Կատեգորիա:Հին հունական դիցաբանություն
Կատեգորիա:Բարոյականություն
Կատեգորիա:Կրոնական տերմինաբանություն
Մարգիտա Ֆիգուլի

**Մարգիտա Ֆիգուլի** (, 2 հոկտեմբերի, 1909, Վիշնի Կուբին,Ավստրո-Հունգարիա – 27 մարտի, 1995, Բրատիսլավա, Սլովակիա), 20-րդ դարի սլովակ գրող, բանաստեղծուհի։

## Կենսագրություն
Մարգիտա Ֆիգուլին ծնվել է 1909 թվականի հոկտեմբերի 2-ին Ավստրո-Հունգարական կայսրությունում՝ Վիշնի Կուբին գյուղում (ներկայում գտնվում է Սլովակիայի Ժիլինայի երկրամասի տարածքում)։ 1924 թվականին Դոլնի Կուբինում ավարտել է գիմնազիան։ 1928 թվականին Մարգիտա Ֆիգուլին Բանսկա Բիստրիցայում ավարտել է Առևտրական ակադեմիան և որպես քարտուղար սկսել է աշխատել Բրատիսլավայում՝ Տատրա բանկում։

Բանկում աշխատելու ընթացքում Մարգիտա Ֆիգուլին կոնսերատորիայում հաճախել է դաշնամուրի դասերի։ Սկսել է զբաղվել գրական գործունեությամբ, հրատարակել իր առաջին բանաստեղծությունները. նրա առաջին ստեղծագործությունները տպագրվել 1930-ական թվականների սկզբին։

Իր առաջին նովելները Մարգիտա Ֆիգուլին տպագրել է Տարտա բանկի «Օրացույցում», «Slovenské pohľady», «Ժիվենա», «Էլան» («Ոգի») ամսագրերում։ 1941 թվականին Մարգիտա Ֆիգուլին հրատարակել է «Կապարե թռչուն» հակապատերազմական պատմվածքը, որի պատճառով հեռացվել է աշխատանքից։ Դրանից հետո նա զբաղվել է միայն գրական գործունեությամբ։

Մարգիտա Ֆիգուլայի «Բաբելոն» և «Երեք աշխետ ձիեր» վեպերը թարգմանվել են աշխարհի տասնյակ լեզուներով (անգլերեն, գերմաներեն, լեհերեն, ռուսերեն և այլն)։

Մարգիտա Ֆիգուլին մահացել է 1995 թվականի մարտի 27-ին Բրատիսլավայում։ Թաղված է «Սլավիչե ուդոլիի» («Սոխակի հովիտ») գերեզմանատանը։

## Ստեղծագործություններ
* Նամակ հորից (List od otca, 1932)
* Սև ցուլ (Čierny býk, 1938)
* Կապարե թռչուն (Olovený vták, 1940)
* Երեք գիշեր և երեք երազ (Tri noci a tri sny, 1942)
* Բաբելոն (1943, հրատարակվել է 1946 թվականին)
* Երեք աշխետ ձիեր (Tri gaštanové kone, 1940, գրաքննության պահանջով վերամշակվել է 1958 թվականին)
* Զուզանա
* Ռեբեկա (1973)
* Հողմ մեր մեջ (Vietor v nás, 1974)
### Մանկական երկեր
* Իմ առաջին նամակը (Môj prvý list, 1963)
* Արիադնայի թելը (Ariadnina niť, 1964)
* Բալլադ Յուրո Յանոշիկի մասին (Balada o Jurovi Jánošíkovi, 1980)

## Ծանոթագրություններ

Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:Սլովակ բանաստեղծներ
Կատեգորիա:Սլովակ գրողներ
Ծառուկյան դաշինք

300px|մինի|աջից|Ծառուկյան դաշինքի պատկերանիշ
**Ծառուկյան դաշինք**, գործող քաղաքական դաշինք Հայաստանում։ Ստեղծվել է 2017 թվականի հունվարի 18-ին՝ Գագիկ Ծառուկյանի, «Բարգավաճ Հայաստան» կուսակցության տարածքային պատասխանատուների և ԲՀԿ պատգամավորների հանդիպման արդյունքում։ Դաշինքի առաջին նիստը կայացել է հունվարի 19-ին։

«Ծառուկյան դաշինք»-ը բաղկացած է «Բարգավաճ Հայաստան», «Ալյանս» և «Առաքելություն» կուսակցություններից

## Մասնակցությունը ՀՀ խորհրդարանական ընտրություններին
### 2017
Դաշինքի ստեղծման նպատակը Հայաստանի 2017 թ-ի խորհրդարանական ընտրություններին մասնակցելն է։ Դաշինքն ընտրություններին մասնակցությունը գրանցելու համար ՀՀ Կենտրոնական ընտրական հանձնաժողովին փաստաթղթերը հանձնել է փետրվարի 16-ին։ Նույն օրը դաշինքը հրապարակեց համամասնական ցուցակը, որտեղ ընդգրկված է 187 անձ։ Ցուցակը գլխավորում է Գագիկ Ծառուկյանը, երկրորդը ՀՀ վերահսկիչ պալատի նախագահ Իշխան Զաքարյանն է, որը նաև դաշինքի նախընտրական շտաբի պետն է։ Ցուցակի երրորդ տեղում Նաիրա Զոհրաբյանն է։ Դաշինքի կարգախոսն է «Փոփոխությունների և կառուցելու ժամանակն է»։ Դաշինքի նախընտրական ծրագրի հիմքում դրված է 15 առաջնահերթ քայլ։

## Հայտարարություններ
Դաշինքի ղեկավար Գագիկ Ծառուկյանը մարտի 22-ին հայտարարեց, որ պատրաստ է ցանկացած ուժի հետ կոալիցիա կազմել, եթե կատարվեն իր առաջարկած 15 կետերը։

## Ծանոթագրություններ

## Արտաքին հղումներ
* «Ծառուկյան դաշինքի» մասին հրապարակումներ www.aravot.am կայքում
* «Ծառուկյան դաշինք»-ը հրապարակել է 15 առաջնահերթ քայլերը 

Կատեգորիա:Հայաստանի քաղաքականություն
Կատեգորիա:Հայաստանի խորհրդարանական ընտրություններ 2017
«Քունգ Ֆու Պանդա։ Զարմանալի արկածներ» մուլտսերիալի սերիաների ցանկ

**[[Քունգ Ֆու Պանդա։ Զարմանալի արկածներ]]** (), ամերիկյան անիմացիոն մուլտսերիալ, որը հիմնված է «Քունգ Ֆու պանդաի» ֆիլմերի վրա։ Սերիալը ի սկզբանե պետք է հեռարձակվեր «Nickelodeon» ալիքի շրջանակներում 2010 թվականին, սակայն հետո տեղափոխվեց 2011 թվականը։ Սերիալը կազմված է 80 սերիաներից։

## Սյուժե

## Առաջին եթերաշրջան։ 2011—2012


## Ծանոթագրություններ

Կատեգորիա:Քունգ ֆու Պանդա (մուլտֆիլմեր)
Շատլիկի հանքավայր

**Շատլիկի հանքավայր**, գազակոնդենսատային հանքավայր Թուրքմենստանի արևմուտքում։ Մտնում է Կարակումի նավթագազաբեր ավազանի մեջ։ Հանքաշերտերը գտնվում են 3.2-3.3 կմ խորության մեջ։ Արդյունահանման հիմնական շրջանը` Շատլիկ քաղաքատիպ ավանն է։

## Ծանոթագրություններ
# Հ. Ղ. Գրգեարյան, Ն. Մ. Հարությունյան (1987). *Աշխարհագրական անունների բառարան*. Երևան։ «Լույս».

Կատեգորիա:Թուրքմենստանի աշխարհագրություն
Ելենեգուրյան մարզ

**Ելենեգուրյան մարզ** (), մարզ Լեհաստանում, որը գոյություն է ունեցել 1975-1998 թվականներին։ Եղել է Լեհաստանի 49 վարչական միավորներից մեկը, որը լուծարվել է Լեհաստանի 1998 թվականի վարչական բարեփոխումների արդյունքում։ Տարածքը կազմել է 4379 կմ²։ Մարզի վարչական կենտրոնը եղել է քաղաք Ելենյա Գուրա քաղաքը։ Վարչական բարեփոխումներից հետո մարզը դադարեցրել է իր գոյությունը, և նրա տարածքը ամբողջությամբ հանձնվել է նորաստեղծ Ստորին Սիլեզյան մարզին։

## Քաղաքներ
Մարզի խոշոր քաղաքները՝
* 24px **[[Ելենյա Գուռա|Ելենյա Գուրա]]**
* 24px Բոլեսլավեց 
* 24px Զգոժելեց
* 24px Լյուբան
* 24px Կամիեննա Գուրա 
* 24px Բոգատինյա
* 24px Կովարը

## Գրականություն
* Historyczny atlas Polski.: Wydawnictwo Demart, 2011. — С. 122—123. — ISBN 978-83-7427-323-7.

Կատեգորիա:Լեհաստանի վարչական բաժանում
Կատեգորիա:Լեհաստանի աշխարհագրություն
Կատեգորիա:Լեհաստանի պատմություն
Կատեգորիա:Լեհաստանի վոյեվոդություններ
Գասպար Կարապետյան

**Գասպար Կարապետյան** (), ՀՅԴ Եվրոպայի Հայ դատի հանձնախմբի գրասենյակի ղեկավար, հայ քաղաքական և հասարական գործիչ։

## Կենսագրություն
Ծնվել է Հունաստանի Աթենք քաղաքում, 1948 թվականի հունվարի 29-ին։ Ուսումը ստացել է Նեոս Գոզմոս շրջանի Ազգային նախակրթարանում։ Հետագայում նաև Բեյրութի Նշան Փալանճյանի անվան ճեմարանում։ Ավարտել է Հունաստանի Ազատ համալսարանի «Եվրոպական պատմության և մշակույթի» բաժինը։
* 1969 – 1971 թվականներին զինվորական ծառայություն է անցել Հունաստանի Հանրապետության բանակում։

## Կարիերա
* 1967 - 1996 թվականներին աշխատել է նկարչական սարքավորումներ և համակարգիչներ վաճառող ընկերությունում որպես ներմուծումների, արտահանումների և պետական մրցույթներին մասնակցության բաժինների տնօրեն։
* 1996 - 2007 թվականներին Հունաստանի Ազգային Առաջնորդարանում որպես դիվանապետ։

### Կուսակցական գործունեություն
Անդամակցել է Գայլիկ և Սկաուտ Հ.Մ.Ը.Մ.ին, ինչպես նաև Համազգայինի թատերական խմբին։
* 1976 -1983 թվականներին Հ.Յ.Դ. Հունաստանի երիտասարդական միության կենտրոնական վարչության ատենապետ։
* 1998 - 2007 թվականներին անդամակցել է Հունաստանի Ազգային վարչության տնտեսական հանձնախմբին։
* 1992 -1996 և 2011 թվականներին ՀՅԴ Հունաստանի Հայ Դատի հանձնախմբի նախագահ։
* 2004 - 2010 թվականներին Հունաստանի Արտաքին գործերի նախարարության Հայաստանին տրամադրվող տնտեսական օժանդակության «Hellenic Aid» ծրագրի պատասխանատու։
* 2003 - 2011 թվականներին անդամակցել է Եվրոպայի Հ.Յ.Դ. Հայ Դատի հանձնախմբի Խորհրդին։
* 2012 թվականին նախագահել է Եվրոպայի Հ.Յ.Դ. Հայ Դատի հանձնախումբը։
Մի քանի անգամ ընտրվել է Հ.Յ.Դ. Հունաստանի Կենտրոնական Կոմիտեի անդամ։ Հրատարակել է բազմաթիվ հոդվածներ Հունաստանի «Ազատ օր» օրաթերթում։ Հեղինակ է պատմական ուսումնասիրությունների հունական «To Vima» և հունալեզու «Արմենիքա» հայկական պարբերականների մէջ։

## Պարգևներ
* 2005 թվականին շնորհվել է Հայաստանի Նոյեմբերյան քաղաքի պատվավոր քաղաքացու կոչում։
* 2006 թվականին ընտրվել է «Բնության և ընկերային գիտությունների միջազգային ակադեմիայի» հայկական բաժնի անդամ։
* 2014 թվականին Արցախի Հանրապետության Նախագահի կողմից շնորհվել է «Վաչագան Բարեպաշտ» շքանշան։
* 2014 թվականին Հայաստանի Նախագահի կողմից շնորհվել է «Մխիթար Գոշ» շքանշան։
* 2014 թվականին Հայաստանի Ազգային ժողովի նախագահի կողմից ստացել է պատվոգիր։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:Հայ հասարակական գործիչներ
Կատեգորիա:ՀՅԴ անդամներ
Վլադո Մալեսկի

**Վլադո Մալեսկի** (, ), մակեդոնացի արձակագիր։

Նախնական կրթությունը ստացել է Շկոդերում (Ալբանիա), գիմնազիան ավարտել է Բիտոլայում։ Ավարտել է Բելգրադի համալսարանի իրավաբանական մասնաճյուղը։ Պատերազմի տարիներին Մալեսկին Մակեդոնյան-կոսովյան աrաջին բրիգադի շարքերում էր։ Գրել է սկսել պատերազմի տարիներին և տպագրվել է պարտիզանական թերթերում։ 1946 թվականին դարձել է Մակեդոնիայի գրողների միության անդամ։ Պատերազմից հետո զբաղվել է նաև դիվանագիտական աշխատանքով։

Լույս են տեսել «Վառ կարմիր գեորգին» (1950), «Հուզումներ» (1953) պատմվածքների գրքերը, «Այն, ինչը երկինք էր» (1953), «Մանածագործական դազգահ» (1969) վեպերը։

Մալեսկու «Ֆրոսինա» կինոսցենարով ստեղծվել է մակեդոնական առաջին կինոֆիլմը։

1978 թվականին լույս է տեսել Մալեսկու երկերի հինգհատորյակը։

Մակեդոնիայի Հանրապետության հիմնի («Այսօր Մակեդոնիայի վրա») հեղինակն է։

## Վլադո Մալեսկին հայերեն
* Առաջին գիշերը։ Մակեդոնական պատմվածք, Ե., «Սովետական գրող», 1979, էջ 40-51։ Թարգմ.՝ Հրաչյա Թամրազյան։

## Ծանոթագրություններ

Կատեգորիա:Մակեդոնացի արձակագիրներ
Կատեգորիա:20-րդ դարի տղամարդ գրողներ
Կատեգորիա:Հյուսիսային Մակեդոնիայի քաղաքական գործիչներ
Կատեգորիա:Մակեդոնացի գրողներ
Կատեգորիա:Բելգրադի համալսարանի շրջանավարտներ
Կատեգորիա:Մակեդոնացի դիվանագետներ
Կատեգորիա:Օրհներգերի հեղինակներ
Սլավկո Յանևսկի

**Սլավկո Յանևսկի** (, ), մակեդոնացի արձակագիր, բանաստեղծ, մանկագիր։

Ավարտել է Սկոպյեի տեխնիկական ուսումնարանը։ Մասնակցել է ժողովրդաազատագրական պայքարին, եղել է Մակեդոնյան երրորդ հարվածային բրիգադի կոմիսարը։

Լույս են տեսել Յանևսկու «Արյունոտ մանյակ» (1945), «Բանաստեղծություններ» (1948), «Լիրիկա» (1951), «Հաց և քար» (1957), «Խորամանկ Պեյոյի ավետարանը» (1969) չափածո ժողովածուները, «Կաինավելիյա կամ Աստրոսյեուս» (1966) բանաստեղծությունների գիրքը, «Փողոցը» վիպակը (1950): Յանևսկու գրչին է պատկանում մակեդոնական առաջին վեպը՝ «Գյուղը յոթ հացենու ետևում» (1952) և «Երկու Մարիա» (1956), «Լուսնոտը» (1958), «Ե՛վ ցավ, և՛ ցասում» (1964), «Ցողուն» (1965), «Համառները» (1971), «Հեղձուկ» (1972) վեպերը, «Դառնաղետ լեգենդներ» (1972) ճանապարհորդական նոթերը, «Ծաղրածուներն ու մարդիկ» (1954) պատմվածքների ժողովածուն և այլստեղծագործություններ։

Սլավկո Յանևսկին Մակեդոնիայի ամենալայն ճանաչում վայելող մանկագիրներից է։

## Սլավկո Յանևսկին հայերեն
* Դարանում։ Մակեդոնական պատմվածք, Ե., «Սովետական գրող», 1979, էջ 52-64։ Թարգմ.՝ Հրաչյա Թամրազյան։

## Ծանոթագրություններ

Կատեգորիա:20-րդ դարի պատմվածքագիրներ
Կատեգորիա:20-րդ դարի սցենարիստներ
Կատեգորիա:Մակեդոնացի արձակագիրներ
Կատեգորիա:Մակեդոնացի բանաստեղծներ
Կատեգորիա:Մակեդոնացի գրողներ
Կատեգորիա:Մակեդոնացի թարգմանիչներ
Կատեգորիա:Մակեդոնացի մանկագիրներ
Կատեգորիա:Մակեդոնացի արվեստագետներ
Իվան Տոչկո

**Իվան Տոչկո** (, ),  բուլղարերեն  արձակագիր, դրամատուրգ, լրագրող։

Ծնվել է Օխրիդում։ Սովորել է Բելգրադի համալսարանում։ Առաջին պատմվածքը՝ «Բոյանա», հրատարակվել է 1936 թվականին (սերբախորվաթերեն)։ Հետագայում լույս են տեսել «Պատմվածքներ» (1954), «Ակորդներ» (1957), «Օղակ» (1959), երկրորդ հրատարակությունը՝ 1967 թվականին, պատմվածքների ժողովածուները, «Գինի հոգու համար» լիրիկական արձակ գործը (1968), «Պրեմիերա» արձակ մանրապատումները (1970), «Մեղանչում» լիրիկական մանրապատումը (1971) և «Օխրիդյան եռերգություն» պիեսների ժողովածուն (1974):

## Իվան Տոչկոն հայերեն
* Մատանին։ Մակեդոնական պատմվածք, Ե., «Սովետական գրող», 1979, էջ 27-39։ Թարգմ.՝ Հրաչյա Թամրազյան։

## Ծանոթագրություններ

Կատեգորիա:Մակեդոնացի արձակագիրներ
Կատեգորիա:Մակեդոնացի դրամատուրգներ
Կատեգորիա:Մակեդոնացի լրագրողներ
Կատեգորիա:Բելգրադի համալսարանի շրջանավարտներ
Օհանյան-Րաֆֆի-Օսկանյան դաշինք

300px|մինի|աջից|Օհանյան-Րաֆֆի-Օսկանյան դաշինքի պատկերանիշ
**«Օհանյան–Րաֆֆի–Օսկանյան» դաշինք**, գործող ընդդիմադիր քաղաքական դաշինք Հայաստանում։ Դաշինքը ստեղծվել է փետրվարի 13-ին՝ «Համախմբում» կուսակցության նախագահ Վարդան Օսկանյանի, «Ժառանգություն» կուսակցության հիմնադիր Րաֆֆի Հովհաննիսյանի և պաշտպանության նախկին նախարար Սեյրան Օհանյանի միջև Երևանում ստորագրված հուշագրով։

## Անվանում
Դաշինիքի անվանում է ընտրվել հուշագիրն ստորագրած երեք քաղաքական գործիչների անունները՝ Սեյրան Օհանյանի և Վարդան Օսկանյանի ազգանունները և Րաֆֆի Հովհաննիսյանի անունը։ Տարածված է նաև դաշինքի անվանման հապավումը՝ «ՕՐՕ» կամ «ՕՐՕ» դաշինք։

## Մասնակցությունը խորհրդարանական ընտրություններին
### 2017
«Օհանյան–Րաֆֆի–Օսկանյան» դաշինքի ստեղծման նպատակը Հայաստանի 2017 թ-ի խորհրդարանական ընտրություններին մասնակցելն է։ Դաշինքն ընտրություններին մասնակցությունը գրանցելու համար ՀՀ Կենտրոնական ընտրական հանձնաժողովին փաստաթղթերը հանձնել է փետրվարի 16-ի։ Նույն օրը հրապարակվել է դաշինքը համամասնական ցուցակը, որում ընդգրկված է 148 անձ։ Ցուցակը գլխավորում է Սեյրան Օհանյանը, երկրորդը Արմեն Մարտիրոսյանն է՝ «Ժառանգություն» կուսակցությունից, երրորդը՝ Վարդան Օսկանյանը։ Րաֆֆի Հովհաննիսյանը 11-րդն է դաշինքի համամասնական ցուցակում։

Ընտրությունների արդյունքում դաշինքը չհաղթահարեց նվազագույն շեմը՝ ստանալով 32'487 ձայն, կամ ընդհանուր քվեների 2,07%-ը։

## Ծանոթագրություններ

## Արտաքին հղումներ
* «Օհանյան-Րաֆֆի-Օսկանյան» դաշինքի համապետական ցուցակը գլխավորում է Սեյրան Օհանյանը

Կատեգորիա:2016 հիմնադրումներ Հայաստանում
Կատեգորիա:Հայաստանի խորհրդարանական ընտրություններ 2017
Կատեգորիա:Հայաստանի քաղաքականություն
Ռոման Շտենբերգ

**Ռոման Շտենբերգ** (էստ.՝ Roman Steinberg, ապրիլի 5, 1900, Տալլին, Էստոնիա - ապրիլի 16, 1928, Տալլին, Էստոնիա), էստոնացի հունահռոմեական ոճի ըմբշամարտիկ։

## Կենսագրություն
Ռոման Շտենբերգը ծնվել է 1900 թվականի ապրիլի 5-ին՝ Տալլին քաղաքում։

1921 թվականին մասնակցել է Հելսինկիում անկացված աշխարհի առաջնությանը։ 1921-1923 թվականների ընթացքում եղել է Էստոնիայի հունահռոմեկան ըմբշամարտի չեմպիոն։

1924 թվականին մասնակցել է Փարիզի Օլիմպիական խաղերին, և դարձել է բրոնզե մեդալակիր։

Մահացել է 1928 թվականին՝ տուբերկուլոզի պատճառով։

## Ծանոթագրություններ

## Արտաքին հղումներ
* Picture of Roman Steinberg at the Estonian Olympic Committee webpage 
* Hickok Sports 
* GBR Athletics
* FILA Wrestling Database
* Էջը sports-reference.com կայքում 

Կատեգորիա:Ապրիլի 5 ծնունդներ
Կատեգորիա:1928 մահեր
Կատեգորիա:Ապրիլի 16 մահեր
Կատեգորիա:Տուբերկուլոզից մահացածներ
Գագիկ Ռոստոմյան

**Գագիկ Ռոստոմյան** (), հայ դերասան։ Հայաստանի արվեստի վաստակավոր գործիչ (2007)։

## Կենսագրություն
Գագիկ Ռոստոմյանը ծնվել է 1955 թվականին Երևանում։ 1972 թվականին ավարտել է Երևանի Հովհաննես Հովհաննիսյանի անվան թիվ 52 միջնակարգ դպրոցը։ 1969-1973 թվականներին, դպրոցում սովորելուն զուգահեռ, Երևանի տարայի ֆաբրիկայում աշխատել է որպես բանվոր։ 1973 թվականից եղել է Կամոյի Լևոն Քալանթարի անվան միջշրջանային պետական դրամատիկական թատրոնի դերասան, 1974 թվականից՝ Երևանի Հովհաննես Թումանյանի անվան պետական տիկնիկային թատրոնի դերասան։ 1992-1995 և 1998-1999 թվականներին, համատեղության կարգով, եղել է նաև Տիկնիկային թատրոնի փոխտնօրեն, 1999 թվականին՝ տնօրեն, 2001 թվականից՝ կրկին փոխտնօրեն։ 1989-1994 թվականներին սովորել է Սանկտ Պետերբուրգի թատերական արվեստի ակադեմիայում։ 1998 թվականից Երևանի թատրոնի և կինոյի պետական ինստիտուտում դասավանդում է բեմական խոսք (2010 թվականից՝ դոցենտ), 2005 թվականից՝ Երևանի Խաչատուր Աբովյանի անվան պետական մանկավարժական համալսարանի մշակույթի ֆակուլտետում։

## Հեռուստատեսություն
Նույն թվականից միաժամանակ որպես հաղորդավար աշխատում է Հայաստանի հանրային ռադիոյում, 2000 թվականից վարում է «Կուլիսներ» հեղինակային հաղորդաշարը։ 2001 թվականից «Հայրենիք» հեռուստաընկերությունում վարել է «Մեր հայրենիքի պատմությունը» հաղորդաշարը, 2005 թվականից «Ար» հեռուստաընկերությունում՝ «Պատմություն հայոց», 2008 թվականից՝ «Հայկական հետք», 2009 թվականից վարում է «Մեր մեծերը» հաղորդաշարերը։

## Ֆիլմեր
1977 թվականից մասնակցել է «Հայֆիլմ» կինոստուդիայի կրկնօրինակման աշխատանքներին, կրկնօրինակել է գլխավոր և էպիզոդիկ դերեր։
Նկարահանվել է՝
* «Երջանկության մեխանիկա», 1982
* «Կապիտան Առաքել», 1988

## Պարգևներ
* ՀՀ մշակույթի նախարարության պատվոգիր, 2005
* ՀՀ արվեստի վաստակավոր գործիչ, 2007
* ՀՀ մշակույթի նախարարության ոսկե մեդալ, 2010
* Երևան քաղաքի մշակույթի պատվավոր գործիչ, 2015

## Տես նաև
* Երևանի պետական տիկնիկային թատրոն

## Ծանոթագրություններ

Կատեգորիա:Հայ դերասաններ
Կատեգորիա:ՀՀ արվեստի վաստակավոր գործիչներ
Կատեգորիա:ՀՀ մշակույթի նախարարության ոսկե մեդալակիրներ
Ժերեբցովի տուն (Տագանրոգ)

**Ժերեբցովի տուն** (), Միխայիլ Իլյիչ Ժերեբցովի երկհարկանի առանձնատունը Ռուսաստանի Ռոստովի մարզի Տագանրոգ քաղաքում։ Մշակութային ժառանգության տարածաշրջանային նշանակության օբյեկտ է (18.11.92 թվականի թիվ 301 որոշում)։

Հասցեն` ք. Տագանրոգ, Ֆրունզեի փողոց, 70։

## Պատմություն
Ժերեբցովի տունը երկհարկանի առանձնատուն է, որը կառուցվել է XIX դարի երկրորդ կեսին։ 1860-ական թվականներին այս տունը պատկանել է օլդենբուրգյան և ֆրանսիական գործակալ Ալեքսանդր Ֆեոդորովիչ Գեմեռլեին, որը 1870-ական թվականներին ծառայել է որպես Հյուսիսգերմանական միության հյուպատոս։ 1872 թվականին, երբ քաղաքում հաստատվեց քաղաքային կառավարում, Գեմեռլեն ընտրվեց նրա կազմում։ 1880-ական թվականների վերջում շենքն անցավ հողատեր, 1-ին գիլդիայի վաճառական, պատվավոր քաղաքացի Մ. Ի. Ժերեբցովին։ Այդ տարիներին տան գինը կրկնապատկվել էր` 3,5 հազարից հասնելով 7 հազարի։ Ըստ երևույթին, շենքի նոր տերն այն վերակառուցել էր։

1880-ական թվականների վերջում դա երկհարկանի շենք էր` կառուցված էկլեկտիզմի ոճով։ Նրա տանիքի պարագծով բոլոր կողմերից եղել է մոտ քսան ամֆորա։ Ճակատին ծոփորի վրա կատարված էին գեղեցիկ բարձակներ, նրանց տակ` առյուծների, կանանց և մանկական գլխիկների բարձրաքանդակներ, իսկ նրանց միջև` դրասանգազարդերով սկահակներ։ Շքամուտքի վերևում երկփեղկ պատուհան էր։

Համարվում է, որ Ժերեբցով ազգանունը, ինչպես և Կոբիլինը, Անտոն Չեխովին դրդել են «Ձիու ազգանուն» պատմվածքը գրելուն։

Շենքը 1992 թվականին ընդգրկվել է մշակույթի և ճարտարապետության տարածաշրջանային նշանակության հուշարձանների ցանկում։

1917-1918 թվականների ձմռանը այս տան բակում Անդրամուրյան պահեստային գնդի զենքի պահեստներն էին։ 1918 թվականի հունվարյան ապստամբության ժամանակ բանվորները փորձել են տիրանալ զենքին, սակայն բռնվել են և գնդակահարվել։ 1918 թվականի հունվար-ապրիլին այստեղ գտնվում էր Ա. Կ. Գլուշկոյի գլխավորած բանվորագյուղացիական կառավարության քաղաքային կոմիտեն։

1941 թվականի Տագանրոգի գերմանական օկուպացիայի ժամանակ քաղաքում բացվել էին հասարակաց տներ՝ մեկը գերմանացի զինվորների, մյուսը՝ սպաների համար։ Ի լրացումն դրանց, գործում էր նաև մաշկավեներոլոգիական դիսպանսեր, որը գերմանացիները բացել էին Ժերեբցովի տանը։ Այստեղ էր նաև ստացիոնարը՝ վեներական հիվանդություններով վարակվածներին բուժելու համար։ Ստացիոնարի թողունակությունը 30 մարդ էր։ Առկա է եղել 21 մահճակալ և 9 թախտ։

1925 թվականից մինչ օրս սա բնակելի շենք է, այնտեղ առաջին հարկում գտնվում է մաշկավեներոլոգիական դիսպանսերը։

## Գրականություն
* Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0
* Давидич Т. Ф. Стиль как язык архитектуры. — Харьков: Изд-во Гуманитарный центр, 2010. — 336 с. — ISBN 978-966-8324-70-3.
* Собрание фасадов Его Императорского Величества, высочайше апробированных для частных строений в городах Российской империи. Ч. 1-4. СПб., 1809–1812.

## Աղբյուրներ
* Таганрог, ул. Фрунце, д. 70. 
* Дом купца Жеребцова 

Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Ֆինես և Ֆերբ (1-ին եթերաշրջան)

Ֆինեսի և Ֆերբի առաջին եթերաշրջանը ցուցադրվել է Disney Channel հեռուստաալիքի շրջանակներում 2007 թվականի օգոստոսի 17-ից մինչև 2009 թվականի մարտի 20-ը։

## Երաժշտություն
*Հիմնական հոդված։ *'Ֆինես և Ֆերբ մուլտսերիալի երգերը'''

## Գլխավոր դերերի հնչյունավորում

## Սերիաներ





## Ծանոթագրություններ

Կատեգորիա:Մուլտսերիալներ
Յովան Բոշկովսկի

**Յովան Բոշկովսկի** (, ), մակեդոնացի արձակագիր, թարգմանիչ, սցենարիստ։

Ծնվել է Սկոպյեում։ Ավարտել է տեղի առևտրական ուսումնարանը։ Գրական գործունեությամբ սկսել է զբաղվել դեռևս մինչև պատերազմը։

Լույս են տեսել Բոշկովսկու «Գնդակահարություն» (1947), «Փախստականները» (1949), «Բլոկադա» (1950), «Մարդիկ և թռչուններ» (1955) պատմվածքների ժողովածուները, «Սոլունի ատենտատորները» (1962):

Բոշկովսկին գրել է նաև թատերական ակնարկների ժողովածու (1957), որը լույս է տեսել «Բարձրարվեստ թատերախաղ» վերնագրով։

Մահից հետո հրատարակվել են «Զրույցներ և ակնարկներ» (1972), «Նոթեր» (1974) գրքերը։

## Յովան Բոշկովսկին հայերեն
* Պանկո Բիսերինի հողը։ Մակեդոնական պատմվածք, Ե., «Սովետական գրող», 1979, էջ 65-72։ Թարգմ.՝ Ն. Մելքոնյան։

## Ծանոթագրություններ

Կատեգորիա:Մակեդոնացի արձակագիրներ
Կատեգորիա:Մակեդոնացի թարգմանիչներ
Ռուսական պարբերական

մինի|250px|Ամսագրի շապիկը. 1866 թվական
**«Ռուսական պարբերական»**, (), 19-րդ դարի և 20-րդ դարասկզբի ռուսական երեք ամսագրերի անվանումները։

## Սերգեյ Գլինկայի «Ռուսական պարբերականը»
Միապետական և հայրենանվեր կողմնորոշման ամենամսյա ամսագիրը հիմնվել է 1808-1820 թվականներին Մոսկվայում Ֆյոդր Ռոստոպչինի միջոցներով, ղեկավարում էր Սերգեյ Գլինկան։
## Նիկոլայ Գրեչի և Նիկոլայ Պոլեվոյի «Ռուսական պարբերականը»
Ամենամսյա ամսագիրը հիմնվել է 1841—1844 թվականներին Սանկտ Պետերբուրգում Նիկոլայ Գրեչի և Նիկոլայ Պոլեվոյի ղեկավարությամբ, աշխատակիցների թվում էր պատմաբան Իվան Սնեգիրյովը։
## Միխայիլ Կատկովի «Ռուսական պարբերականը»
Ռուս գրական և հասարակական-քաղաքական ամսագիր, XIX դարի երկրորդ կեսի ամենաազդեցիկ ամսագրերից մեկը, որը էական ազդեցություն է ունեցել հասարակական մտքի և Ռուսաստանի գրական մտքի շարժման վրա։ Թողարկվել է Մոսկվայում (1856—1887) և Սանկտ Պետերբուրգում (1887—1906):
### Հիմնադրումը
Սկզբնականում ամսագիրը եղել է երկու շաբաթը մեկ անգամ, այնուհետև դարձել է ամսագիր։ Հիմնադրվել է 1856 թվականին Մոսկվայում լիբերալ հայացքների տեր գիտնականների և գրողների կողմից, որոնց թվում են՝ Միխայիլ Կատկովը, Եվգենի Կորշը, Պյոտր Կուդրյավցևը, Պավել Լեոնտևը, Անտոն Ստանկևիչը։ Ամսագրի խմբագիրը դարձավ հրապարակախոս և գրաքննադատ Միխայիլ Կատկովը։ Ամսագրի հիմնադիրների միջև տարաձայնությունները 1857 թվականի աշնանը հանգեցրին ամսագրի պառակտմանը։ Այն ղեկավարում էին Մ. Կատկովը և Պ. Լեոնտևը, դառնալով տպարանի սեփականատերեր։
### Կառուցվածքը
Յուրաքանչյուր համար բաղկացած էր արձակագրությունից և գիտական աշխատանքների հոդվածներից, որոնք միավորված էին առաջին բաժնում և քաղաքական բաժնից, որը կրում էր «Ժամանակակից տարեգրություն» անվանումը։ Քաղաքական բաժինը սկզբնականում ղեկավարում էին Եվգենի Կորշը և Պյոտր Կուդրյավցևը։ Այնուհետև առաջատար հեղինակ և ղեկավար դարձավ Միխայիլ Կատկովը։ Երբ Կատկովը և Լեոնտևը վարձակալությամբ ստացան «Մոսկովյան տեղեկագիր» թերթը (1862), «Ժամանակակից տարեգրություն» ամսագրի հասարակական-քաղաքական բաժինը վերածվեց թերթի ամենշաբաթյա ծրագրի (1863—1871): Կատկովի հրապարակախոսական և խմբագրական գործունեությունը կենտրոնացավ  «Մոսկովյան տեղեկագիր» և «Ժամանակակից տարեգրություն» թերթերի վրա, ամսագրի աշխատանքները  իր հսկողությամբ կատարում էր Նիկոլայ Լյուբիմովը։

## Գրականություն

* История русской журналистики XVIII—XIX веков. — М.: Высшая школа, 1966. — С. 335—336.
* Русские писатели. 1800 — 1917. Биографический словарь. Т. 1: А — Г. — М.: Советская энциклопедия, 1989. — 672 стр. — С. 244—245.
* Русские писатели. 1800 — 1917. Биографический словарь. Т. 2: Г — К. — М.: Советская энциклопедия, 1992. — 626 стр. — С. 506—513. — ISBN 5-85270-064-9 ; ISBN 5-85270-011-8
* 
* 
* 

Կատեգորիա:Ռուսական պարբերականներ ըստ երկրի
Գուստավ Նաան

**Գուստավ Նաան** (, ), ազգությամբ էստոնացի խորհրդային փիլիսոփա, ֆիզիկոս և տիեզերաբան։ Էստոնական ԽՍՀ գիտությունների ակադեմիայի ակադեմիկոս (1951)։

## Կենսագրություն
Ծնվել է էստոնացի վերաբնակիչների ընտանիքում Լիֆլյանդսկի բնակավայրում (այժմյան Բոլշոյ Կամենի միկրոշրջանում), որը Վլադիվոստոկի մոտ էր։ Ավարտել է Պետրովկայի յոթնամյա դպրոցը։ Հայրենական մեծ պատերազմի մասնակից է։ 1941 թվականին ավարտել է Լենինգրադի պետական համալսարանը, իսկ 1946 թվականին՝ Մոսկվայի Բարձրագույն կուսակցական դպրոցը։ Պատերազմից հետո վերադարձել է Էստոնիա, 1947 թվականին հրատարակել է «Էստոնացի բուրժուական ազգայնականների գաղափարաբանության հետադիմական էությունը» գիրքը, որը գրվել էր հետագա գաղափարաբանական դրույթների շրջանակում։

Եղել է Էստոնիայի գիտությունների ազգային ակադեմիայի պատմության ինստիտուտի տնօրեն (1950—1951), Էստոնիայի գիտությունների ազգային ակադեմիայի փոխնախագահ (1951—1964)։ Հիմնական աշխատությունները նվիրված էին տիեզերաբանությանը և աստղագիտության փիլիսոփայական հարցադրումներին։ 1964 թվականին առաջ է քաշել զուգաչափ տիեզերքի վարկածը, որի համաձայն սովորական աշխարհին զուգահեռ գոյություն ունի հակաաշխարհ։ 1966-1989 թվականներին եղել է «Էստոնական խորհրդային հանրագիտարանի» խմբագիրը։ 1960-ական և 1970-ական թվականներին ճանաչում է ստացել ժողովրդագրության, սեքսի, ամուսնալուծությունների և այլ հարցերի վերաբերյալ «ոչ ավանդական» հայացքների համար։

Վերակառուցման տարիներին աջակցել է Էստոնական ԽՍՀ աշխատավորների ինտերնացիոնալ ճակատին, հանդես է եկել ընդդեմ Էստոնիայի ինքնիշխանության։

2008 թվականին ռեժիսոր Մերլե Կարուսոոն Էստոնական դրամատիկ թատրոնի բեմում բեմադրեց «Սիգմա Տաու Ս705» ներկայացումը՝ Էնն Վետեմաայի և Էրկ Աուլեի «Ակադեմիկոս Նաանի փայլն ու չքավորությունը» պիեսի հիման վրա։

Թոռը Դենիս Նաանն է։

## Գրականություն
* 
* “Dependence and opposition. Problems in Soviet Estonian historiography in the late 1940s and early 1950s” by Hain Rebas. In: Journal of Baltic Studies, Volume 36, Issue 4 Winter 2005, pages 423 – 448
* “Philosophy of science in Estonia” by Rein Vihalemm and Peeter Müürsepp. In: Journal for General Philosophy of Science, 	Volume 38, Number 1 / April, 2007, pp.&nbsp;167–191.

## Ծանոթագրություններ

## Արտաքին հղումներ
*  A collection of Gustav Naan's articles 

Կատեգորիա:20-րդ դարի աստղագետներ
Կատեգորիա:20-րդ դարի փիլիսոփաներ
Կատեգորիա:20-րդ դարի ֆիզիկոսներ
Կատեգորիա:Էստոնացի աստղագետներ
Կատեգորիա:Էստոնացի պատմաբաններ
Կատեգորիա:Էստոնացի փիլիսոփաներ
Կատեգորիա:Էստոնացի ֆիզիկոսներ
Կատեգորիա:Խորհրդային աստղագետներ
Կատեգորիա:Խորհրդային փիլիսոփաներ
Կատեգորիա:Խորհրդային ֆիզիկոսներ
Կատեգորիա:Հայրենական մեծ պատերազմի մասնակիցներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Տալլինի Անտառային գերեզմանատանը թաղվածներ
Կատեգորիա:Փիլիսոփաներ այբբենական կարգով
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Ֆիզիկոսներ այբբենական կարգով
Վիկկա

[250px|մինի|աջից|[Հնգագիծը վիկկայի հետևորդների խորհրդանշաններից է]]
**Վիկկա** (, ), արևմտյան նորհեթանոսական կրոն, որի հիմքում ընկած է բնության պաշտամունքը։ Այն տարածվել է 1954 թվականին Ջերալդ Գարդների շնորհիվ, որը պաշտոնաթող եղած անգլիացի պետական ծառայող էր, և այդ ժամանակ նա այդ կրոնն անվանեց կախարդություն ()։ Նա պնդում էր, որ կրոնը, որին ինքը հաղորդակից էր, հնագույն կախարդության ժամանակակից փրկված կրոնն է, որը գաղտնի գոյություն է ունեցել հարյուրամյակների ընթացքում՝ հիմքում ունենալով մինչքրիստոնեական եվրոպական հեթանոսությունը։ Գարդների պնդման ճշմարտացիությունը միանշանակ ապացուցված չէ, այդ իսկ պատճառով համարվում է, որ վիկկայական աստվածաբանությունը առաջ է եկել վաղ 1920-ական թվականներին։ Հետևորդների կարծիքով վիկկայի արմատները դարերի խորքում են՝ մինչպատմական Մայր երկրի և Մեծ աստվածուհու պաշտամունքում։

Վիկկայականները (վիկկաններ) հիմնականում երկրպագում են Աստծուն (ավադաբար եղջյուրավոր աստծուն) և Աստվածուհուն (ավանդաբար Եռակի աստվածուհուն), որոնք երբեմն հանդես են գալիս որպես բարձրագույն պանթեիստական Աստվածության մասեր, որը դրսևորում է իրեն տարբեր բազմաստվածային կերպարներում։ Վիկկայում հատուկ են ծիսական կախարդությունների կիրառումը, ազատ բարոյական նորմերը և Տարվա անիվի 8 տոների նշումը։

## Ծանոթագրություններ

## Արտաքին հղումներ
* Pagan Federation (UK), (International)
* Covenant of the Goddess (U.S.)
* ''The Pomegranate: The International Journal of Pagan Studies'' 
* Witchvox.org  – Neopagan news and networking

Կատեգորիա:Նոր հեթանոսություն
Կատեգորիա:Մոգություն
Կատեգորիա:Արարողություններ
Կատեգորիա:Վիկկա
Թագավոր (այլ կիրառումներ)

**Թագավոր**, կարող է վերաբերել՝
* Թագավոր - միապետի հայկական տիտղոսներից մեկը
* Թագավոր - լեռնաշղթա Կիլիկիայում
Թաթոս (այլ կիրառումներ)

**Թաթոս**, կարող է վերաբերել՝
* Թաթոս - գյուղ Արևմտյան Հայաստանում, Էրզրումի վիլայեթի Էրզրումի գավառում
* Թաթոս - գյուղ Արևմտյան Հայաստանում, Էրզրումի վիլայեթի Խնուսի գավառում
Թալ (այլ կիրառումներ)

**Թալ**, կարող է վերաբերել՝
* Թալ - գյուղ Արևմտյան Հայաստանում, Բիթլիսի վիլայեթի Ճապաղջրի գավառակում
* Թալ - թաղթ, մոխրաթելուկ, թելուկազգիների ընտանիքի միամյա կամ բազմամյա խոտաբույսերի, կիսաթփերի կամ թփերի ցեղ
Թաթ (այլ կիրառումներ)

**Թաթ**, կարող է վերաբերել՝
* Թաթ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
* Թաթ - հայկական արական անուն
Թաղ (այլ կիրառումներ)

**Թաղ**, կարող է վերաբերել՝
* Թաղ - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
* Թաղ - գյուղ Արևմտյան Հայաստանում, Բիթլիսի վիլայեթի Սպարկերտի գավառակում
* Թաղ - ճարտարապետության մեջ, տարածական կառուցվածք, կորընթարդ մակերեսով ծածկ
Թաղավարդ (այլ կիրառումներ)

**Թաղավարդ**, կարող է վերաբերել՝
* Թաղավարդ - գյուղ Արցախի Հանրապետության Մարտունու շրջանում
* Թաղավարդ - գետ Լեռնային Ղարաբաղում
Թամաշաղ (այլ կիրառումներ)

**Թամաշաղ**, կարող է վերաբերել՝
* Թամաշաղ - գետ Վայոց ձորի մարզում, Ճահուկ գետի ձախ օժանդակը
* Թամաշաղ - գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում
Թամզարա (այլ կիրառումներ)

**Թամզարա**, կարող է վերաբերել՝
* Թամզարա - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում
* Թամզարա - Ինգա և Անուշ Արշակյանների 2-րդ ստուդիական ալբոմը
* Թամզարա - բուն հայկական հարսանեկան երգ-պար
Թամրուտ (այլ կիրառումներ)

**Թամրուտ**, կարող է վերաբերել՝
* Թամրուտ - գյուղ Արևելյան Հայաստանում, Կարսի մարզում
* Թամրուտ - գետ Հայկական լեռնաշխարհում, Ճորոխի ավազանում
Թալբոտ շրջան (այլ կիրառումներ)

**Թալբոտ շրջան**, կարող է վերաբերել՝
* Թալբոտ շրջան - ԱՄՆ Մերիլենդ նահանգի 24 վարչական միավորներից մեկը
* Թալբոտ շրջան - ԱՄՆ Ջորջիա նահանգի 159 վարչական միավորներից մեկը
Թալիշ (այլ կիրառումներ)

**Թալիշ**, կարող է վերաբերել՝
* Թալիշ - գետ Արաքսի ավազանում
* Թալիշ - գյուղ Արցախի Մարտակերտի շրջանում
* Թալիշներ- Էթնիկ խումբ Ադրբեջանում
Թանանամ (այլ կիրառումներ)

**Թանանամ**, կարող է վերաբերել՝
* Թանանամ - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում
* Թանանամ - լեռ Շարուր գավառում
Թանդուրեկ (այլ կիրառումներ)

**Թանդուրեկ**, կարող է վերաբերել՝
* Թանդուրեկ - գյուղ Արևելյան Հայաստանում, Երևանի նահանգի Սուրմալուի գավառում
* Թանդուրեկ - գետակ Հայկական լեռնաշխարհում, Արաքսի ավազանում, նրա աջ վտակը
Լարա Իզաբել Ռենտինկ

**Լարա Իզաբել Ռենտինկ** (, ), կինոյի և հեռուստատեսության գերմանացի դերասանուհի, մոդել։

## Կենսագրություն
Դեռևս դպրոցում սովորելու տարիներին դերասանական և երգեցողության դասեր է անցել, ինչպես նաև մասնակցել է Camera-Acting-Workshop mfa-ին։ 15 տարեկան հասակում վերապատրաստվել է Comödie Dresden թատերական կենտրոնում։

2006 թվականին Մանուել Կորտեսի հետ մասնակցել է «Շեքսպիրյան նախագծին» (որպես  Ջուլիետ), և թողարկել է Ուիլյամ Շեքսպիրի բալլադների աուդիո-CD-ին։ 2007 թվականի նոյեմբերից Ուլրիկե Մայի հետ հանդես է եկել «Ferienheim Bergkristall - Gäste, Gauner und Gespenster» գլխավոր դերում։

2005-2007 թվականներին նկարահանվել է «Սերը Բեռլինում» սերիալում, 2011 թվականին՝ «Մարիենհոֆ» հեռուստասերիալում և «Ափամերձ պաշտպանություն» սերիալում։

2016 թվականի օգոստոսին նկարահանվել է Playboy ամսագրի համար։

## Ֆիլմագրություն
### Կինոթատրոն
* Jerry Cotton (2009)
* EQ Emotionale Intelligenz (2008-2009)
* Mord ist mein Geschäft, Liebling (2007)
* 24berlin (2004)

### TV
* Verliebt in Berlin (2005-2007)
* Verliebt in Berlin - Das Ja-Wort (2006)
* Die Geschichte Mitteldeutschlands - Glück ohne Ruh' - Goethe und die Liebe (2008)
* Die 25. Stunde - Feuerteufel (2008)
* SOKO 5113 - Flüchtige Liebe (2009)
* Hallo Robbie! - Altlasten (2009)
* Der Landarzt - Intrige mit Folgen (2009)
* Mord ist mein Geschäft, Liebling (2009)
* Barbara Wood - Karibisches Geheimnis (2009)
* Notruf Hafenkante - Falsche Töne (2009)
* Killerjagd. Töte mich, wenn du kannst (2009)
* Marienhof (2011)
* Küstenwache (2011-2016)
* Der letzte Bulle - Zur Kasse, Schätzchen (2012)
* Kripo Holstein - Mord und Meer (2013)
* Akte EX - Zum Sterben Schön (2014)
* Die Rosenheim-Cops - In Schönheit ster

## Մրցանակներ
* Deutscher Fernsehpreis (2005)
* Golden Rose of Lucerne (2006)
* «Լավագույն դեբյուտ» անվանակարգում առաջադրվել է «German Soap Award» մրցանակի համար («Մարիենհոֆ» հեռուստասերիալ,  2011)

## Ծանոթագրություններ

## Արտաքին հղումներ
* 

Կատեգորիա:Գերմանացի դերասանուհիներ
Կատեգորիա:Գերմանացի կինոդերասանուհիներ
Կատեգորիա:Գերմանացի մոդելներ
Սամիրա Ուիլի

**Սամիրա Ուեյլին **(, ), ամերիկացի դերասանուհի և մոդել, ով առավել հայտնի է Վաշինգթոնի Netflix ընկերության արտադրության, , Orange Is the New Black., , ֆիլմից։

## Վաղ կյանքը
Ուեյլին  մեծացել է Վաշինգտոնում : Ավարտել է  Վիրջինիայի Burgundy Farm Country Day School դպրոցը : Նրա ծնողները, Քրիստինա և Դենիս  ՈՒեյլիները,  Ապրում են Շվեդիայում և Պակտի Մկրտիչ Եկեղեցու ուխտավորներ են։  ՈՒնի երկու հարազատ եղբայր:

## Կարիերա
### Թատրոն
ՈՒեյլին սովորել է իր դերասանական վարպետությունը  Ջունգարական դպրոցում  Նյու Յորքում, ավարտել է 2010թ.։ նա սովորել է թատերական խաղեր և հիմնականում աշխատել է թատրոնում նրա վաղ կարիերայում։ 2011 թվականին նա խաղացել է Մարիայի դերը  ` Love's Labour's Lost արտադրությամբ հայտնի  հրապարակային թատրոնում

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Թատրոնի ամերիկացի դերասանուհիներ
Կատեգորիա:Չվավերացված պնդումներով հոդվածներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կին հնչյունավորողներ
Ռուսական իմպրեսիոնիզմի թանգարան

**Ռուսական իմպրեսիոնիզմի թանգարան** (), XIX դարի վերջի և XX դարի սկզբի ռուսական արվեստին նվիրված մասնավոր թանգարան Մոսկվայում։

## Պատմություն
2016 թվականին թանգարանը հիմնադրել է ռուս ձեռնարկատեր Բորիս Մինցը (2016 թվականին Ֆորբսի ցանկում եղել է № 55)։ 2001 թվականից Մինցը հավաքել է 19-20-րդ դարերի ռուս նկարիչների կտավներ և գրաֆիկական աշխատանքներ։ Մինցի հավաքածուում ներառված են Վալենտին Սերովի, Կոնստանտին Կորովինի, Բորիս Կուստոդիևի, Պյոտր Կոնչալովսկու, Վասիլի Պոլենովի, Յուրի Պիմոնովի, Ալեքսանդր Գերասիմովի աշխատանքները։ Այս հավաքածուի հիման վրա Մինցը Մոսկվայում բացել է մասնավոր թանգարան, որի համար իրեն պատկանող նախկին «Բոլշևիկ» հրուշակեղենի ֆաբրիկայի տարածքում թանգարանային շինություն է կառուցել։ Շենքի ճարտարապետական նախագիծն իրականացրել է «John McAslan + Partners» ճարտարապետական ընկերությունը (16,5 միլիոն դոլար)։

Հանրության համար թանգարանը բավել է 2016 թվականի մայիսի 28-ին, սակայն իր գործունեությունն թանգարանն սկսել էր դեռևս 2014 թվականին, երբ Մոսկվայում և Ռուսաստանի մարզերում բացվել էին մի շարք ցուցահանդեսներ (2014 թվականի գարնանը MacDougall’s աճուրդի տանը Մոսկվայում, Իվանովոյում, Վենետիկում, Ֆրայբուրգում)։ Թանգարանի օտարականի հետ իրականացրած համատեղ «Կտավը գրադարանում» նախագիծը շուրջ 3 տարի շրջել է ռուսական խոշոր քաղաքներում և մասնակցել «Интермузея-2016» եզրափակչին։ 2016 թվականի դեկտեմբերին ընդգրկվել է The Art Newspaper Russia մրցանակի թեկնածուների հսկա ցանկում։

## Հավաքածու
Թանգարանի հավաքածուի հիմքում ընկած է Բորիս Մինցի մասնավոր հավաքածուն՝ կենտրոնացած 19-րդ դարի վերջի և 20-րդ դարի սկզբի ռուսական արվեստի վրա։ Ամենավաղ արված կտավը Վասիլի Պոլենովի 1879 թվականի աշխատանքն է։ Հավաքածուի կտավների մեծ մասը գնվել է արտերկրում և այս եղանակով վերադարձել հայրենիք՝ Նիկոլայ Բոգդանով-Բելսկու «Ամառ», Բորիս Կուստոդիևի «Վենետիկ», Պյոտր Կոնչալովսկու երկու աշխատանքներ և Նիկոլայ Բուբովսկու «Լեռնային գյուղ» ստեղծագործությունները։ Հավաքածուում ներառված են նաև Կոնստանտին Կորովինի, Իգոր Գրաբարի, Կոնստանտին Յուոնի, Յուրի Պիմենովի և այլ վարպետների աշխատանքներ։

## Ցուցահանդեսներ
Թանգարանում կազմակերպվում են հայրենիքում մոռացված նկարիչների ցուցահանդեսներ։ 2016 թվականի գարնանը բացվել է «Առնոլդ Լախովսկի. կախարդված օտարական» ցուցահանդեսը, 2016 թվականի դեկտեմբերին՝ Ելենա Կիսելևի ցուցահանդեսը։

2017 թվականին (մարտի 25-ից հունիսի 4) թանգարանում կազմակերպվել է «Հայկական իմպրեսիոնիզմ. Մոսկվայից մինչև Փարիզ» ցուցահանդեսը, որի ընթացքում ցուցադրվում են Հայաստանի ազգային պատկերասրահից և Երևանի Ռուսական արվեստի թանգարանից բերված հայ իմպրեսիոնիստների շուրջ 60 աշխատանքներ՝ Մարտիրոս Սարյանի, Վարդգես Սուրենյանցի, Կարապետ (Շառլ) Ադամյանի, Եղիշե Թադևոսյանի, Սեդրակ Առաքելյանի, Հովհաննես Զարդարյանի, Վահրամ Գայֆեճյանի և ուրիշների։

## Ծանոթագրություններ

Կատեգորիա:2014 հիմնադրված թանգարաններ
Կատեգորիա:2016 հիմնադրումներ Ռուսաստանում
Կատեգորիա:Մոսկվայի գեղարվեստական թանգարաններ
Մարին Բարլետի

**Մարին Բարլետի** (, , ), ալբանացի բանաստեղծ, պատմաբան, կաթոլիկ քահանա, Վերածննդի մարդասեր։ Ալբանական պատմագրության հիմնադիրն է։

## Կենսագրություն
Մարին Բարլետին ծնվել է 1450 թվականին Շկոդերում։ Նրա մանկության և պատանեկության մասին առայժմ ոչինչ հայտնի չէ պատմությանը։ Մասնակցել է հայրենի Շկոդերի ազատագրմանը Օսմանյան զավթիչների դեմ պայքարում 1474 և 1478 թվականներին։ Թուրք նվաճողների դեմ ալբան ժողովրդի ազատագրական պայքարի ղեկավար, Ալբանիայի ազգային հերոս Սկանդերբեգի մահվանից հետո Շկոդերը դարձավ հակաօսմանյան շարժման վերջին մոհիկաններից մեկը։ Այն բանից հետո, երբ թուրքերը գրավեցին քաղաքը, Մարին Բարլետին տարագրվեց Իտալիա։

Այստեղ դարձավ պատմության, դասական գրականության և լատիներենի մեծ գիտակ։

«Չերնոգորիայի պատմություն» գրքում մետրոպոլիտ Վասիլի III Պետրովիչը Բարլետիի մասին գրել է.
Istorija o Crnoj Gori. 1985

Մարին Բարլետին իր մահկանացուն կնքել է 1513 թվականին Իտալիայի մայրաքաղաք Հռոմում։

## Աշխատություններ
Մարին Բարլետին մի շարք պատմական աշխատությունների հեղինակ է, որոնք գրել է լատիներենով։

1505 թվականին Վենետիկում հրատարակել է «Շկոդերի առումը» (алб. *Rrethimi i Shkodrës*) աշխատությունը, իսկ 1508 թվականից 1510 թվականներին Հռոմում լույս է ընծայել Սկանդերբեգի մասին պատմող առաջին կենսագրական աշխատությունը՝ «Սկանդերբեգի՝ էպիրոտների արքայազնի կյանքի պատմության և սխրագործության մասին» (լատ. *Historia de vita et gestis Scanderbegi Epirotarum principis *). այս աշխատությունով նա հիմք է դրել ալբանական պատմագրությանը։

16-րդ դարում Բարլետիի «Պատմություն» աշխատությունը լատիներենից թարգմանվել է մի շարք եվրոպական լեզուներով։ Միայն Գերմանիայում, հընթացս 16-ից 17-րդ դարերի, այս աշխատությունը վերահրատարակվել է ավելի քան տասն անգամ։ Այն համարվում է Սկանդերբեգի՝ հակաօսմանյան ապստամբության առաջնորդի կենսագրության ուսումնասիրման կարևորագույն աղբյուրը։

Մարին Բարլետիի երրորդ աշխատությունը լույս է ընծայվել 1512 թվականին և վերնագրված է «Պապերի և կայսրերի կյանքի կոմպենդիումը» (լատ. *Compendium vitarum pontificum et imperatorum*):

## Հիշատակ
Այսօր Մարին Բառլետիի անունն են կրում Տիրանայի համալսարաններից մեկը, Շկոդերի հանրային գրադարանն ու հրատարակչությունը։

## Ծանոթագրություններ

## Գրականություն
* Советская историческая энциклопедия. В 16 томах. — М.: Советская энциклопедия. 1973—1982. Том 2. 
* Российская историческая энциклопедия. Т. 2. М., 2015, с. 338.
* Robert Elsie: A Biographical Dictionary of Albanian History.. I.B. Tauris: 2013, s. 32-33. ISBN 9781780764313.
* Kenneth Meyer Setton, The Papacy and the Levant 1204—1571, DIANE Publishing 1978, ISBN 0-87169-127-2 
* Oliver Jens Schmitt, Das venezianische Albanien: (1392—1479), Oldenbourg 2001, ISBN 3-486-56569-9 
*Historia de vita et gestis Scanderbegi Epirotarum Principis Treasure of the National Library of Albania displayed by The European Library
* Historia de vita et gestis Scanderbegi Epirotarum Principis Online digital version presented at World Digital Library
* Nadin, Lucia. *Albania Ritrovata: recuperi di presenze Albanesi nella cultura e nell'arte del cinquento veneto*. Tirana: Onufri, 2012, ISBN 9789995687861
* 

Կատեգորիա:Ալբանացի բանաստեղծներ
Կատեգորիա:Ալբանացի գրողներ
Կատեգորիա:Ալբանացի պատմաբաններ
Կատեգորիա:Մարդասերներ
Բեն Բլուշի

**Բեն Բլուշի** (, ), ալբանացի քաղաքական գործիչ և բանաստեղծ։ 2001-ից 2002 թվականներին եղել է Ալբանիայի Կրթության և գիտության նախարար։ Ներկա պահին Բեն Բլուշին «Լիբրա» ձախ լիբերալիստական կուսակցության պարագլուխն է։

## Կենսագրություն և կարիերա
Բեն Բլուշին ծնվել է 1969 թվականի հունվարի 1-ին Ալբանիայի մայրաքաղաք Տիրանայում։ Տիրանայի համալսարանում ուսումնասիրել է ալբաներեն և ալբանական գրականություն։ 1991 թվականին միացել է «Koha Jonë» շաբաթաթերթին, իսկ հետո դարձավ դրա գլխավոր խմբագիրը։ 1999 թվականին Բլուշին սկսել է իր քաղաքական գործունեությունը։ 2000 թվականին մի քանի ամիսների ընթացքում նա Ալբանիային արտաքին գործերի նախարարի տեղակալն էր։ 2001-ից 2002 թվականներին դարձել է Ալբանիայի Կրթության և գիտության նախարարը։ Ալբանիայի ազգային ժողովի պատգամավոր է։

Բեն Բլուշին աթեիստ է։

## Ստեղծագործական կյանք
2008 թվականի ապրիլին Բեն Բլուշին լույս է ընծայում իր առաջին վեպը, որը կոչվոմ է «Կյանքը կղզում» (Të jetosh në një ishull). այն դարձավ ալբանական գրական ասպարեզի բեսթսելլեր։ Մի քանի ամիսների ընթացքում գիրքը դարձավ Ալբանիայում ռեկորդակիր, քանի որ վաճառվեց 30 հազար օրինակով։ Վեպի գործողությունները ծավալվում են ալբանական պատմության ծալքերում՝ նկարագրելով Օսմանյան կայսրության ժամանակաշրջանը (15-18-րդ դարեր)։

Գրողի երկրորդ վեպը դարձավ «Օթելլոն, վենետիկցի մավրը»։ Այն գրողին հաղթանակ բերեց Եվրոպական գրականության խորհրդի կողմից 2014 թվականին։

## Ծանոթագրություններ

## Արտաքին հղումներ}
* Strona poświęcona literaturze albańskiej
* Biogram na stronie wydawnictwa Toena 

Կատեգորիա:Ալբանացի գրողներ
Կատեգորիա:Ալբանացի լրագրողներ
Կատեգորիա:Ալբանիայի խորհրդարանի պատգամավորներ
Կատեգորիա:Ալբանիայի նախարարներ
Կատեգորիա:Ալբանիայի քաղաքական գործիչներ
Կատեգորիա:Տիրանայի համալսարանի շրջանավարտներ
Դիոնիս Բուբանի

**Դիոնիս Բուբանի** (, ), ալբանացի գրող, բանաստեղծ, լրագրող, թարգմանիչ, խմբագիր։ Երկրորդ համաշխարհային պատերազմից հետո Ալբանիայում ամենահայտնի դրամատուրգներից մեկն էր։

## Կենսագրություն և կարիերա
Դիոնիս Բուբանին ծնվել է 1926 թվականի սեպտեմբերի 18-ին Ռումինիայի մայրաքաղաք Բուխարեստում։ Հայրը թարգմանիչ և լրագրող Ջերջի Բուբանին էր, ով երիտասարդ տարիքում արտագաղթել էր Ռումինիայից դեպի Ալբանիա։ Բուխարեստում միջնակարգ դպրոցն ավարտելուց հետո Դիոնիսը 1932 թվականից 1933 թվականներին տպագրվում է «Kosova» (Կոնստանցա քաղաքում լույս ընծայվող) թերթում։ 1939 թվականին նա տեղափոխվում է ընտանիքի հետ միասին Ալբանիա։

1944 թվականին Ալբանիայի իշխանություններն անցնում են կոմունիստներին։ Դրանից հետո հայրը ձերբակալվում է։ Դիոնիսը, ընտանիքի հոգսերով մտահոգ, սկսեց աշխատել հեծանիվներ արտադրող գործարանում, հետո սկսեց սիգարեթներ վաճառել Տիրանայի փողոցներում, իսկ ավելի ուշ նաև գրաշար Արտաքին գործերի նախարարությունում։

Տիրանայի համալսարանում Դիոնիս Բուբանին ուսումնասիրելի է ալբաներեն և ալբանական գրականություն։ 1946 թվականին զբաղվել է լրագրությամբ՝ համագործակցելով «Letrari i ri» («Նոր գրականություն»), «Rinia» («Երիտասարդություն») թերթերի հետ։ Այդ ժամանակ տպագրվել է նաև «Hosteni» երգիծական ամսագրում, որի խմբագիրը դարձավ ավելի ուշ։

Հեղինակ է զանազան հոդվածների, ակնարկների, մանկական գրականության, երիգիծական հումորային ստեղծագործությունների, պամֆլետների, երգերի տեքստերի։ Ռումիներեն է թարգմանել ալբանացի բանաստեղծների ստեղծագործությունները և հակառակը։

Դիոնիս Բուբանին իր մահկանացուն կնքել է 2006 թվականի փետրվարի 10-ին մայրաքաղաք Տիրանայում։

## Ընտիր ստեղծագործություններ
* *Armiku i grave* (Կանանց թշնամին)
* *Bileta e llotarisë* (Ճակատագիր ըստ վիճակախաղի)
* *Kandidati i shkencave* (Գիտությունների թեկնածուն)
* *Milioner pa asnjë kacidhë* (լիբրետտո)
* *Skena dhe prapaskena* (պամֆլետ)

## Ծանոթագրություններ

## Գրականություն
* *Gazetare dhe publiciste shqiptare. Fjalor enciklopedik*, red. Sejdin Cekani, Tirana 2005, 

## Արտաքին հղումներ
* Dionis Bubani
* Biogram D.Bubaniego

Կատեգորիա:20-րդ դարի բանաստեղծներ
Կատեգորիա:20-րդ դարի գրողներ
Կատեգորիա:20-րդ դարի թարգմանիչներ
Կատեգորիա:21-րդ դարի գրողներ
Կատեգորիա:Ալբանացի բանաստեղծներ
Կատեգորիա:Ալբանացի գրողներ
Կատեգորիա:Ալբանացի դրամատուրգներ
Կատեգորիա:Ալբանացի թարգմանիչներ
Կատեգորիա:Ալբանացի լրագրողներ
Կատեգորիա:Բանաստեղծներ այբբենական կարգով
Կատեգորիա:Ռումինացի գրողներ
Կատեգորիա:Տիրանայի համալսարանի շրջանավարտներ